**Molėtų rajono savivaldybės taryba**

**SPRENDIMAS**

**Dėl MOLETŪNO GATVĖS MOLĖTŲ MIESTE REKONSTRAVIMO, VALSTYBINĖS REIKŠMĖS KRAŠTO KELIO NR. 119 MOLĖTAI–ANYKŠČIAI, KURIAM MOLĖTŲ MIESTE SUTEIKTAS S. DARIAUS IR S. GIRĖNO G. PAVADINIMAS, DALIES SUTVARKYMO IR turto PERDAVIMO**

2018 m. gegužės    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 32 punktu, 16 straipsnio 4 dalimi, Lietuvos Respublikos kelių įstatymo 5 straipsnio 7 dalimi, Molėtų rajono savivaldybės vardu sudaromų sutarčių pasirašymo tvarkos aprašo, patvirtinto Molėtų rajono savivaldybės tarybos 2009 m. sausio 29 d. sprendimu Nr. B1-9 „Dėl Molėtų rajono savivaldybės vardu sudaromų sutarčių pasirašymo tvarkos aprašo patvirtinimo“ (Molėtų rajono savivaldybės tarybos 2013 m. kovo 28 d. sprendimo Nr. B1-62 redakcija), 8.1, 9.1 papunkčiais bei atsižvelgdama į 2018 m. gegužės 16 d. Lietuvos automobilių kelių direkcijos prie Susisiekimo ministerijos pasitarimo su Molėtų rajono savivaldybės atstovais 2018 m. gegužės 16 d. protokolą Nr. AP-45, Molėtų rajono savivaldybės taryba    n u s p r e n d ž i a:

 1. Pritarti Molėtų rajono savivaldybės administracijos dalyvavimui įgyvendinant projektus „Valstybinės reikmės krašto kelio Nr. 119 Molėtai–Anykščiai, kuriam Molėtų mieste suteiktas S. Dariaus ir S. Girėno g. pavadinimas, ruožo nuo 0,538 km iki 0,827 km rekonstravimas“, „Moletūno gatvės Molėtų mieste rekonstravimas“ ir „Valstybinės reikšmės krašto kelio Nr. 119 Molėtai–Anykščiai, kuriam Molėtų mieste suteiktas S. Dariaus ir S. Girėno g. pavadinimas, ruožo nuo 0,35 km iki 0,538 km paprastasis remontas“.

 2. Pritarti, kad būtų pasirašyta partnerystės sutartis su Lietuvos automobilių kelių direkcija prie Susisiekimo ministerijos dėl Moletūno gatvės Molėtų mieste rekonstravimo, valstybinės reikšmės krašto kelio Nr. 119 Molėtai–Anykščiai, kuriam Molėtų mieste suteiktas S. Dariaus ir S. Girėno g. pavadinimas, dalies sutvarkymo ir turto perdavimo(sutarties projektas pridedamas).

3. Įgalioti Molėtų rajono savivaldybės administracijos direktorių, jo nesant – administracijos direktoriaus pavaduotoją, pasirašyti 2 punkte nurodytą partnerystės sutartį.

4. Įsipareigoti užbaigus statybos darbus, teisės aktų nustatyta tvarka perimti savivaldybės nuosavybėn valstybinės reikšmės krašto kelio Nr. 119 Molėtai–Anykščiai ruožą nuo 0,00 iki 0,827 km (nuo Vilniaus g. iki Naujakurių g.).

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras